Non pode ser
Anda... Anda...

As nubes tamén iban
Qué escuro se iba pondo!

Anda... Anda...

A chover docementes
un agarimo dondo

Anda... Anda...

Sin camiño na serra
Enxurradas no fondo

Anda... Anda...

A ista cruz desterrada
ven rezar a Estadea

Anda... Anda...

Na baixada do monte
aquilo é unha aldea

Anda... Anda...

Ese alento das velas
cando chegan ó porto

Anda... Non pode ser!
Nista aldea esquencida
tamén están tocando a morto.

GL-N
Con anacos do meu interior